Parlamendi peamine ülesanne on veenda liikmesriike, et pikaajaline ühine huvi kõnealuste probleemide lahendamise vastu ELi tasandil on olulisem kui lühiajalised riigisisesed huvid, mille puhul võib eelistada teisi lahendusi. Parlament on korduvalt toetanud energeetikat käsitlevat eraldi peatükki, mida praegu esimest korda ELi põhiseaduses kavandatakse. Praegu käimasoleval arutelul, mis käsitleb ELi tulevast energiapoliitikat, nõuab Euroopa Parlament isegi  veel jõulisemalt oluliste energiapoliitika eesmärkide (energiatõhususe suurendamine, alternatiivsete energiaallikate ja kindlate energiavarustussüsteemide arendamine, kasvuhooneefekti vastu võitlemine ja rahvusvahelise koostöö ning selgitustöö tegemine seoses süsinikdioksiidi- ja energiamaksudega) elluviimist.